**ELŐZETES HATÁSVIZSGÁLAT**

**a Polgármesteri Hivatalban dolgozó köztisztviselők közszolgálati jogviszonyának egyes kérdéseiről szóló önkormányzati rendelethez**

**1. Társadalmi hatások**

A rendeletnek társadalmi hatása nincsen.

**2. Gazdasági, költségvetési hatások**

A rendelet-tervezet elfogadása az önkormányzat költségvetését érinti.

A Közgyűlés a 305/2019. (VI.18.) Kgy. sz. határozatában az illetményalap 10 %-os emeléséről döntött azzal, hogy az emeléshez szükséges költségvetési fedezetről Szombathely Megyei Jogú Város Önkormányzata 2020. évi költségvetéséről szóló önkormányzati rendeletben gondoskodik.

A köztisztviselők illetménykiegészítése és a vezetői illetménypótlék az előző évivel azonos mértékben, a juttatások az előző évivel azonos módon kerül meghatározásra, e költségvetési hatás csekély mértékű lehet.

A Közszolgálati Tisztviselők Napja, július 1-je munkaszüneti napként történő megállapítása többletköltséget nem eredményez.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

Az illetményalap központi mértékétől eltérő mértékben történő megállapításának rendeleti szintű szabályozását Magyarország 2020. évi központi költségvetéséről szóló 2019. évi LXXI. törvény 58. § (6) bekezdése, a köztisztviselők illetménykiegészítése megállapításának rendeleti szintű szabályozását a Kttv. 234. § (3)-(4) bekezdése írja elő. A törvényi szabályozás szerint az illetményalapot és illetménykiegészítést csak tárgyévre lehet megállapítani, emiatt a szabályozás megalkotása minden évben szükséges.

A közszolgálati tisztviselőkről szóló törvénnyel összefüggő átmeneti, módosuló és hatályát vesztő szabályokról, valamint egyes kapcsolódó törvények módosításáról szóló 2012. évi V. törvény 17. §-ában rögzített garanciális szabályt a Kttv. hatályba lépése után keletkezett közszolgálati jogviszonyok vonatkozásában nem kell alkalmazni.

A rendelet megalkotása hiányában a Polgármesteri Hivatalban dolgozó köztisztviselőknek nem lenne magasabb az illetményalapjuk, nem részesülnének illetménykiegészítésben és egyéb juttatásokban.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi feltételek rendelkezésre állnak. A pénzügyi feltételek tekintetében az 2./ pontban foglaltak említendők.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**